Rostock

De Hansestadt **Rostock** is de gröttste Stadt vun Mekelnborg-Vörpommern un en Universitätsstadt. In Mekelnborg warrt se manchmal in’n Spaaß ok noch „Pierknüppel“ nöömt, wat von „Ross“ und „Stock“ översett is (spaaßhaftige Hyperkorrektur).

## De Nam
De Nam Rostock kümmt von dat Slawische af. Toiersten hett dat ’ne Stää anne Warnow beteikent: *roz* heit sovääl as „uteinanner“ un *tok* „Fluß“, dat is also de Stell west, wo de Warnow sick verbreitern dehd. Laterhen is dat denn de Nam vör den Urt worden. Dat ierste Mal warrt sei donn bie Saxo Grammaticus nennt. Hei schrifft in sien „Gesta Danorum“, dat de Urt afbrennt wier. De Stadt is donn up latiensch *urbs Rostochium* näumt worden, as Adjektiv *Rostochiensis*. In’t 18. Johrhundert is ook de Beteiknung „Rost“ to finnen, dor is denn de letzte Sülv affollen. Hüüt warrt oewer *Rostock* seggt. Früher geef dat woll ook noch de Utsprak *Roschtock*. De Mäkelborgers hemm den Namen donn ook spaaßhaftig as „Pierknüppel“ in’t Plattdüütsche „oewersett“. 

## Historie

* 1161 Rostock warrt as Anschluss to en slawisch Dörp an de Warnow grünnt.
* 1218 Heinrich Borwin I. vun Mecklenborg gifft Rostock dat Stadtrecht.
* 1252 De Stadt köfft de Rostocker Heide.
* 1323 De Stadt köfft dat Fischerdörp Warnemünn.
* 1358 De eerste Hansedag.
* 1419 De eerste Universität vun Noordeuropa warrt in Rostock grünnt.
* 1627-1648 In den Dörtigjahrigen Krieg warrt Rostock alle näslang plünnert.
* 1669 De letzte Hansedag.
* 1677 In den groten Stadtbrand brennt een Drüddel vun de Stadt af.
* 1942 Een groten Dehl de Stadt wier von Bomben tonicht maakt.
* 1960 De niege Haven in Petersdörp warrt opmaakt.
* 1994 De Toorn vun Sint Petri wier wedder afset. (de wier 1942 von wegens de Bomben twei gåhn)

## Geographie

Rostock liggt an de Münn vun de Warnow in de Oostsee, jüst in den Noorden vun Mekelnborg-Vörpommern.

## Beröhmte Lüüd

* Gerhard Leberecht vun Blücher (16. Dezember 1742 - 12. September 1819), preußischen Feldmarschall
* John Brinckman (3. Juli 1814 - 20. September 1870), plattdüütschen Schriever
* Joachim Gauck (* 1940), düütsch Bundspräsident
* Walter Kempowski (29. April 1929 - 5. Oktober 2007), hoochdüütschen Schriever
* Jürgen Thormann (*1928), düütsch Schauspeler, Speelbaas un Synchroonsnacker

## Attraktschonen

Dat ji dat ok nicht vergeten doot, wat de bedüdenste Kennewarden vun de Stadt Rostock sünd, gifft dat dor en oll Riemels to:
:Sœben Dören to Sint Marien Kark,
:sœben Stråten bi den groten Mark,
:sœben Dören, so dor gåhn to Lande,
:sœben Kopmannsbrüggen bi dem Strande,
:sœben Törm, so up dat Råthus ståhn,
:sœben Klocken, so tauglieken slåhn,
:sœben Linnenböm up den Rosengoorn,
:dat sin de Rostocker Kennewarden.

De bedüdensten Attrakschonen sünd dat Rathuus un Karken:
* dat gotisch Rathuus (13. und 14. Jh.) mit Fassade ut de barocke Tiet (18.Jh.)
* de fröhgootsche Nikolaikark (13. Jh.)
* de gootsche Marienkark (13. Jh.) mit de astronoomsche Klock (15. Jh.)
* de gootsche Petrikark (14. Jh.)
* de Stadtdeel Warnemünn
Wiedere Attrakschonen sünd ünner annern:
* dat Matrosendenkmal
* de IGA-Park

## Wertschap
Rostock is de gröttste düütsche Oostseehaven un en Verkehrsknotenpunkt för den Fährverkehr na Noordeuropa (Däänmark, Sweden, Finnland). 

## Partnerstäder
* Szczecin (Polen) seit 1957
* Turku (Finnland) seit 1959
* Düünkarken (Frankriek) seit 1960 
* Riga (Lettland) seit 1961
* Antwerpen (Belgien) seit 1963 
* Aarhus (Däänmark) seit 1964 
* Göteborg (Sweden) seit 1965 
* Bargen (Norwegen) seit 1965 
* Warna (Bulgarien) seit 1966
* Rijeka (Kroatien) seit 1966 
* Bremen (Düütschland) seit 1987 
* Dalian (China) seit 1988
* Raleigh (USA) seit 2001

## Weblenken

* Websteed vun de Stadt (hoochdüütsch)

## Nahwies